Diseminacija sa mobilnosti

IZVJEŠTAJ I STEČENA NOVA ZNANJA I VJEŠTINE KOD POSLODAVACA

**projekt mobilnosti Erasmus+ pod nazivom „Nova znanja i vještine u medijskoj produkciji“ (MediaPRO) 2020-1-HR01-KA102-077120. U projektu u prvom dijelu mobilnosti sudjeluje 10 učenika četvrtih razreda smjera Medijski tehničar i jedna nastavnica u pratnji.**

**Antea Šoštarić, BULLSHARD STUDIO**

INTERNSHIP  SUMMARY

<https://bullshark.studio/>

FOTOGRAFIJE S POSLA:

<https://drive.google.com/drive/folders/1lysJbvy_94W6mPaV45m8BCrAEUfuNTGB?usp=sharing>

LOG BOOK:

<https://drive.google.com/drive/folders/1hh4655G9hg9NBaME58w8Vi2WAVGkUr9W?usp=sharing>

Erasmus internship odradila sam u tvrtki Bullshark studio, lociranu u malenom gradu Birkirkari na otoku Malti. Bullshark je tvrtka koja se bavi web developingom, grafičkim dizajnom i marketingom.

Prvenstveno sam svojim mentorima morala pokazati portfolio fotografija, raznih grafičkih dizajna (od postera do loga) i animacija. Zajednički smo odlučili u kojem smjeru ćemo krenuti te na koji način ću najbolje doprinijeti razvitku njihove tvrtke. Kao jedan od prvih zadataka dobila sam osmisliti i napraviti tablicu vremena koja prikazuje njihov postupak upoznavanja klijenata i razvitka njihovog imidža, od samog promotivnog brandinga do završne web stranice. Time sam pokazala snalažljivost u Adobe programima. Potom su me upoznali sa wordpressom, aplikacijom preko koje razvijaju većinski izgled web stranica. Morala sam organizirati podstranice te ih međusobno povezati na smislen i logičan način. Pomoću smjernica mojeg mentora, shvatila sam princip dizajna prve stranice- Mitsubishi. Nalazila sam i slagala njihove globalne i lokalne projekte, umjesto loremipsum pisala sam o njihovim uspjesima. Fotografije sam obrađivala za web koristeći Photoshop.

Kada je Mitsubishi stranica bila gotova, jer je rok bio najkraći, dobila sam uvod u drugu web stranicu kojoj sam se posvetila sve do kraja internshipa. Web stranica je za tvrtku namještajem zvanu ABRA. Morala sam proučiti njihovu web stranicu te web stranice njihovih konkurenata kako bih zapamtila redoslijed i vrste po kojima je sam namještaj razvrstan. Napravila sam stranice te ih međusobno povezala. Krenula sam od najjednostavnijih do složenijih „obitelji“ te stavljala tekst, fotografije i animacije. Kada je veći dio bio pri samom završetku jedini posao koji je ostao „visjeti u zraku“ bio je slaganje unutarnjih linkova. Unutarnji linkovi služe kako bi se korisnika odmah prebacilo na informacije, galeriju ili na pdf dokument koji sadrži više detalja.

Rad sa ovim ljudima bilo je jedno divno iskustvo, od komunikacije na engleskom jeziku i stjecanja novih prijatelja, do učenja o samom web dizajnu. Kao medijski tehničar više sam orijentirana prema fotografiji i snimanju, ali sam sad saznala da i web dizajn može biti zabavan i zanimljiv te da bih mu trebala pružiti priliku.

**Petar Bubalo, MALTATRAVELNET AGENCIJA**

Link na radove:

<https://drive.google.com/file/d/1qFIcHgT-vBvfdgvSOheAFzcCqemNrE-S/view?usp=sharing>

Prvi dan je bio uzbudljivo upoznavanje Malte i poslodavaca, tj. mojih mentora iz MaltaTravelNet agencije. U 8:00 sam otišao iz našeg stanovišta te sam javnim prijevozom došao do Centris Buisness Gatewaya u 9:00. Tamo sam upoznao svoje mentore i dobio opis svojih zadataka dok sam na Malti. U biti sam postao menadžer njihovih društvenih mreža i imao odgovornost stvaranja maksimalne količine sadržaja o zadanim dućanima i lokacijama tijekom mojeg obitavanja na Malti. Prva lokacija je bila Dolmen Hotel Gift Shop, koja se nalazi na Saint Paul's Bay (preko sat vremena od Centrisa) tako da sam taj dan obavio testno slikanje, tj. upoznavanje s prostorom i radnicima dućana. Tijekom drugog radnog dana sam osigurao modela za slikanje unutar dućana i odradio samo slikanje. Slike su sadržavale proizvode u dućanu, interakciju osoblja i kupaca, i okolne plaže i hotel. Samo slikanje je trajalo 5-6 sati. Dobio odobrenje od poslodavaca, nastavio sam s montažom slikanog i snimljenog materijala istom paletom boja kao i planirano. Bilo je više od 100 fotografija za selekciju, montiranje i sortiranje u unaprijed određene objave za Instagram i Facebook. Posvetio sam se montaži i prepravljanju svog slikanog i snimljenog materijala iz oba dućana. Repetitivni proces montaže sam odrađivao u Photoshopu i Illustratoru te do kraja dana sam uspio napraviti selekciju i organizaciju svog stvorenog sadržaja. Ponovo sam se sastao s poslodavcima radi provjere snimljenog i slikanog materijala. Nakon detaljne razrade plana i razmjena mišljenja s mentorima, izrazili su svoje zadovoljstvo s urađenim i ponudili mi dugotrajnu suradnju čak i kada ovaj projekt završi. Ostatak sastanka i dana sam proveo pročišćavanjem nekih nejasnoća vezanih uz stvaranje društvenih mreža. Radio sam na stvaranju potencijalnih loga za sve dućane koje sam onda morao predat u nadolazećem tjednu. Logo-e sam pravio u Illustratoru i Photoshopu na svojem laptopu.

Nadalje sam radio na posljednjim izmjenama na videima i fotografijama te stvaranjem prezentacije, istraživanjem i planiranjem nastavka suradnje s MaltaTravelNetom nakon završetka Erasmus projekta. Jedan od zadataka koji su mi bili zadani je edukacija zaposlenika o stvaranju njihovog vlastitog medijskog sadržaja, pa sam morao isplanirati i to.

Odradio završni sastanak s poslodavcima i slikanje njihovih zaposlenika po uredu, koje sam zatim uredio i poslao im istog dana. Posljednji put sam posjetio sve lokacije koje sam bio zadužen slikati radi popunjavanja potrebnog sadržaja za dugotrajno objavljivanje na društvenim mrežama. Većina slika su bile okolne plaže i atrakcije.

Zadnji dan mobilnosti sam proveo montirajući snimljeni materijal i slanjem njega poslodavcima. Nakon njihovog odobrenja sam zaključio svoj E rasmus projekt na Malti.

**Petra Vitanović i Ramona Teodorović, EXCEL HOMES REAL ESTATE LSD**

Link na fotografije:

<https://drive.google.com/drive/u/0/folders/1-D0HpWqHgGAIJ3Zu1udgUDAeto6KNZ1r>

Dan 1.

Prvi dan smo trebali doći u Attard sa javnim prijevozom i trebalo nam je 30-45 min i u 9:00 smo bili na adresi Triq Il-Linja Ħ'Attard, ATD 1235 u firmi Excel Homes Real Estate LSD. Firma se bavi prodajom nekretnina na Malti i okolnim otocima (Gozo i Comino). Upoznali smo se sa Claire Michele i ona nam je rekla zadavat zadatke putem Messengera. Upoznala nas je sa sučeljem stranice i pokazala nam je na koji način ćemo objavljivati nekretnine. Napravile smo par probnih objava i dvije smo objavili na Facebook stranicu.

Dan 2.

U utorak smo dobile premještaj iz Attarda u Sliemu na adresu Howard Street 154. jer nam je taj ured puno bliže i mogle smo ići pješke na posao. Upoznali smo agenta za nekretnine Patricka Sciberrasa koji nas je dočekao u uredu i pokazao nam naše radne stolove. Dobile smo zadatak da objavljujemo nekretnine točnije vile koje se prodaju. Kopirale smo objave sa njihove glavne stranice na Facebook. Objavljivale smo nekretnine iz Attarda.

Dan 3.

Na ovaj dan su nas nazvali i rekli nam da imaju puno sastanaka i da ne moramo dolaziti u ured, ali moramo dovršiti svoj posao od prošlog radnog dana preko interneta kod kuće. Tako je svaka od nas završila sa objavljivanjem nekretnina iz Attarda i bile smo spremne preći na drugi grad.

Dan 4.

U četvrtak smo upoznali novog agenta za nekretnine koji je isto u uredu sa nama Davida Axisa. Claire Michele nam je poslala novi zadatak da objavljujemo nekretnine iz Vallete i da objavimo nekretnine iz Attarda od jučer koje smo pripremili doma.

Dan 5.

U petak smo upoznali još jednog novog agenta za nekretnine Karl Buhagaira. Danas smo dobili novi zadatak da počnemo objavljivati nekretnine iz nekog drugog grada i odabrale smo Mostu.

Dan 6.

Danas smo nastavile sa objavljivanjem nekretnina iz par gradova Malte. Objavljivale smo nekretnine  iz St. Juliansa, Mdine, Moste i Mside.

Dan 7.

Današnji zadatak nam je bio da promijenimo oblik nekretnine i objavljujemo apartmane i kuće jer ih je puno manje, pa smo to stigli objaviti u jedan dan. Objavile smo sve nekretnine iz Attarda, Vallete, Slieme, Moste, Mside i Medine.

Dan 8.

U srijedu smo završili sa objavljivanjem nekretnina i dobili novi zadatak. Claire i Karl su nam zadali novi zadatak. Trebamo fotografirati sve nekretnine i ulicu u kojoj se nalazi u Sliemi koje imaju natpis prodaje se i poslati putem Whatsappa. Prvo smo obišle glavnu ulicu uz šetalište i ulicu koja vodi do naše kuće. Uspjele smo pronaći 8 nekretnina i poslale poslodavcu.

Dan 9.

U četvrtak smo dobile zadatak da sve nekretnine koje pronađemo, da te fotografije obradimo, uljepšamo i objavimo na njihovoj Instagram stranici. Podijelile smo te objave u razne grupe tako da dođu do većeg broja ljudi.

Dan 10.

U petak smo obišle kvart oko kuće od ulice Triq Birkirakara do ulice Triq D'Argenes. Pronašle smo 9 nekretnina i 2 garaže i poslale svojim poslodavcima. Danas smo i odnijele papire u uredu u Sliemi koje nam poslodavac treba potpisati.

Dan 11.

Danas je subota i danas smo imale zadatak pregledati sve objave koje smo objavile na Facebooku od početka našeg rada i pregledati točnost podataka. Bilo je dosta objava na koje su se ljudi javili i poslali nam poruku, a naš zadatak je bio da im odgovorimo sa informacijama firme i da im pošaljemo raspored kada mogu nazvati nekog slobodnog agenta.

Dan 12.

Nastavile smo sa traženjem nekretnina po gradu i obišle smo ulice Triq It Torri i sve uz more, pa smo obišle Triq Amery pa sve do Preluna Hotela. Našle smo 6 nekretnina i poslale poslodavcu.

Dan 13.

U utorak smo opet uređivale i uljepšavale fotografije te objavljivale ih na Instagram i Facebook. Podijelili smo te objave u razne grupe na obije mreže kako bi došle do što većeg broja ljudi.

Dan 14.

Danas smo krenule u centar Slieme obišle smo sve ulice od Triq Stella Maris do Triq Manwel Dimech. Pronašle smo preko 10 nekretnina u tom kvartu i poslale poslodavcu, bili su jako zadovoljni sa količinom pronađenih nekretnina.

Dan 15.

Na današnji dan smo uredile sve preostale fotografije i objavile ih na društvene mreže, zatim smo otišle u firmu u Sliemi po potpisane papire pozdravile se sa agentima u uredu i završile svoj zadnji radni dan.

**Najveći tim sastavljen od**

**Marka, Nele, Ane, Gabriela, Franje i Mikke**

**St. Thomas Institute, mentor – Karl Borg**

Linkovi na dnevnike i fotografije s posla:

<https://drive.google.com/drive/folders/1stQi08kJ-eN7yKeP9VfwDlRgJFil8rf9?usp=sharing>

* Upoznavanje sa ostalim grupama iz Slovenije, Portugala, Italije i Njemačke, ukupno 17 osoba
* Sudjelovanje na audicijama za glumu i držanje filozofskog govora koji smo pretvorili u kratki video
* Marko Bošnjak i Ksenija iz Slovenije su dobili glavne uloge te su uz Karla Borga govorili u videu
* Nela, Franjo i Mikka su zaduženi za video produkciju i odabir video snimaka sa audicije
* Marko je izrađivao audio jingle i fotografije za web stranicu koje su također fotografirali Ana i Gabriel.
* Ana i Gabriel su radili foto reportaže. Ana je radila reportažu na temu mentalnog zdravlja, sporta, grafičkog dizajna, računovodstva **i umjetnosti. Gabriel je radio reportažu na temu anatomije tijela.**

**Dan 1 - 11.10.**

Prvi radni dan bio je ponedjeljak. Na početku je došlo do malog nesporazuma jer nismo shvatili da je prvi dan isključivo preko Teams meetinga. Imali smo online sastanak sa našim mentorom Karlom Borgom. Karl je vrlo prijateljski nastrojen, svakoga je pitao da se kratko predstavi i ukratko nam je objasnio što očekuje od nas i dogovorili smo neke okvirne smjernice za projekt. Naš završni projekt bi trebao biti promo video firme u kojoj smo radili. Učenice iz Njemačke napravile su raspored rada za tjedan i to smo dobili putem Teamsa. Odmah tijekom upoznavanja smo vidjeli da je atmosfera rada jako opuštena, zabavna i vrlo informativna.

**Dan 2 - 12.10.**

Drugi dan je bilo upoznavanje s ostalim učenicima razmjene iz drugih zemalja. Dva učenika iz Portugala: Goncalo i Guilherme, dvije učenice iz Njemačke: Klara i Maresa, pet učenika iz Slovenije: Mojca, Maša, Nives, Maj i Ksenija. Imali smo malih problema sa vezom tijekom Teams poziva, ali sve je prošlo dobro. Uslijedila je šetnja gradom kako bi skupili fotografije koje će kasnije biti korištene u videu. Šetnjom kroz grad svi smo bili impresionirani predivnim gradom, ali još vise su nam se svidjeli ljudi koji žive na Malti. Ostali smo šokirani kada smo shvatili koliko je ljudi sa Balkana na Malti! Svaki treći čovjek nas je pozdravljao sa "Dobar dan!" ili "Bok! Kako ste?".

**Dan 3 - 13.10.**

Odvajanje učenika u manje grupe, po dvoje ili troje ljudi i podjela poslova kojima će svatko po svojoj mogućnosti pomoći projektu. U razgovoru s našim mentorom smo podijelili poslove ovisno o znanju izabranog područja. Ideja je da svatko ima svoj zadatak koji se na kraju predaje u timovima i slaže u jedan zajednički završni projekt.

**Dan 4 - 14.10.**

Nela, Mikka i Franjo stavljeni su u grupu koja će ići na teren i snimati. Većina opreme je naša (kamere i stativi) ali fali nam par rasvjetnih tijela kojima ćemo osvijetliti prostiju. Svatko tko nije u grupi za snimanje individualno treba napraviti nekolicinu fotografija na određenu temu koje su nam zadane putem prezentacije i svatko svojom voljom bira jednu ili više tema koje će pokriti fotografijama. Mentor nam je objasnio da od fotografija želi vidjeti našu kreativnost i maštu. Marko je zadužen za izradu jingle koji će biti iskorišten u videu i fotografije. Mentor je opisao viziju jingle i pobliže objasnio Marku kako to treba izgledati.

**Dan 5 - 15.10.**

Planiranje okvirnih kadrova za video i zapisivanje potrebne opreme. Oprema koju ima grupa koja snima: laptop (ocer Nitro5), dvije kamere (NikonD810 i Song alpha a7). Oprema za snimanje zvuka mogao bi biti problem pošto nemamo ništa od toga sa sobom ali u najgorem slučaju i mikrofon na mobitelu funkcionira.

**Dan 6 - 18.10.**

Grupa za snimanje odlazi u ured kako bi vidjeli prostoriju u kojoj će snimati i kako bi namjestili svjetla. Dolaskom u ured odmah nam je bilo jasno da će rasvjeta biti problem, srećom naš mentor je imao jedan novi LED panel koji smo sa malo improvizacije uspjeli iskoristiti i bili smo sretni rezultatom kojeg smo postigli. Probno snimanje i pričanje sa mentorom o detaljima projekta. Svaku ideju koju smo predložili saslušao je i dao svoje mišljenje. Karl će držati govor u svom uredu, po tekstu koji će Klara i Maresa napisati, tekst će biti promotivan i govorit će o firmi u kojoj radimo.

**Dan 7 - 19.10.**

Promjena plana. Karl je predložio da učenici koji imaju najbolji izgovor engleskog jezika čitaju umjesto njega. Svima je zadan zadatak da se snimi kako priča primjer nedovršenog teksta na engleskom jeziku. Kad odgovori budu poslani Mikki na mail, Mikka, Nela i Franjo napravit će selekciju i izabrati glavne govornike.

**Dan 8 - 20.10.**

Otišli smo u Valettu i Sliemu i napravili set fotografija koje ćemo dodati u video. Uz to smo isprobali opremu, napravili plan snimanja i definirali neke od kadrova.

**Dan 9 - 21.10.**

Sazvan je meeting na Teamsu u kojem su Karl, Goncalo i Guilherme dobili kratak izvještaj o radu prijašnjih nekoliko dana. Osim prezentiranja ideja, prošli smo ih sa ostalim grupama i iskomunicirali odrađeno.

**Dan 10 - 22.10.**

Zadnji dan pripreme. Odrađeni su detaljni planovi koje smo još nekoliko puta prošli sa govornicima (Marko i Ksenija) i ostatkom tima za video.

**Dan 11 - 23.10.**

Još smo jednom izašli u Valettu po još fotografija za video. Ovaj put sa fokusom na nas kao subjektima fotografije. Razmatramo opciju korištenja tih fotografija kao potpise.

**Dan 12 - 25.10.**

Meeting na Teamsu. Određeni su dani snimanja, Karl i Klara su nam predstavili promjene u finalnom tekstu. Glavno je snimanje sutra.

**Dan 13 - 26.10.**

Ksenija, Marko, Nela, Franjo i ja našli smo se s Karlom u 9 ujutro u uredu. Namjestili smo rasvjetu i kamere. Prvo smo odradili snimanje intro sekvence s Karlom i kasnije smo nastavili sa snimanjem glavne sekvence sa Markom i Ksenijom.

**Dan 14 - 27.10.**

Skupili smo sirovinu, pogledali smo sve i razvrstali videe. Formatirali kartice i krenuli sa sastavljanjem rough cuta. Dodali smo jingle kojeg je napravio Marko, ispolirali rough cut i odlučili završiti za danas.

**Dan 15 - 28.10.**

Importali smo ProRes 4444 + alpha export videa u DaVinci Resolve, napravili color cut i pregledali ga zbog eventualnih grešaka. Nakon nekoliko popravaka eksportali smo video sa H264 codecom. Karl je odobrio video, potpisao papire i pozdravili smo se.

Link na film: https://youtu.be/Xyz52U15UKM